Η συμπεριφορά των θεατών γύρω από μία αθλητική ομάδα, με επέκταση στο εμπλεκόμενο μέρος των χορηγών. ‘’Πάντα θα υπάρχουν διαφορετικοί τύποι θεατών – καταναλωτών’’.
Creators: name: Ζεϊμπεκέρης, Ιωάννης Γεωργίου
Publisher: name: Aristotle University of Thessaloniki
Year: 2021
Subjects: Αθλητικό μάρκετινγκ
Αθλητική ομάδα
Θεατές
Χορηγία
Καταναλωτής
Sports marketing
Sports team
Spectators
Sponsorship
Consumer

description: Η ραγδαία αύξηση του αθλητισμού γενικότερα τα τελευταία χρόνια συντέλεσε μεταξύ άλλων στην ανάπτυξη των αθλητικών ομάδων ως brands αλλά και σε οτιδήποτε την περιβάλλει. Οι θεατές αποτελούν τον πυρήνα μιας αθλητικής ομάδας καθώς αναπτύσσουν μία ιδιαίτερη σχέση με αυτήν, ενώ οι χορηγοί θα λέγαμε ότι είναι το περίβλημα αυτού του πυρήνα, σύμφωνα με το αθλητικό μάρκετινγκ. Ο σκοπός της παρούσας εργασίας είναι αφενός η κατανόηση των χαρακτηριστικών μιας ομάδας ατόμων στην αλληλεπίδραση τους με μία αθλητική ομάδα και αφετέρου η κατανόηση της συμπεριφοράς αυτών των ατόμων αναφορικά με τους χορηγούς της ομάδας που υποστηρίζουν. Πιο συγκεκριμένα όπως εντοπίστηκε στη βιβλιογραφία η έννοια της σύνδεσης ενός ατόμου με την ομάδα αποτελεί ίσως τον πιο σημαντικό παράγοντα πρόβλεψης της καταναλωτικής συμπεριφοράς και οι όροι της ενημερότητας, στάσης και πρόθεσης για αγορά συνιστούν τους πιο γνωστούς τρόπους μέτρησης της αποδοτικότητας ενός χορηγού. Οι εξεταζόμενες υποθέσεις αναλύουν αρχικά το βαθμό σύνδεσης του ατόμου με την, επιλεχθείσα για την έρευνα, ομάδα εξάγοντας δύο γκρουπ αποτελούμενα από χαμηλό και υψηλό βαθμό και στη συνέχεια σχετίζουν αυτά τα δύο γκρουπ με την ενημερότητα, στάση και πρόθεση για αγορά από το brand του χορηγού. Ακολούθως, διεξήχθη ποσοτική έρευνα με την μορφή ερωτηματολογίου και τα δεδομένα από τις συνολικά 120 απαντήσεις των συμμετεχόντων εισήχθησαν και αναλύθηκαν με τη βοήθεια του στατιστικού προγράμματος spss της ibm. Τα αποτελέσματα έδειξαν σημαντικές διαφορές σε όλες τις εξαρτημένες μεταβλητές και ειδικότερα το γκρουπ με το υψηλό βαθμό σύνδεσης εμφανίζει εμφανώς θετική επίδραση απέναντι τόσο στην ενημερότητα, την στάση όσο και στην πρόθεση αγοράς των χορηγών της αθλητικής ομάδας, ενώ αντιθέτως το γκρουπ με χαμηλό βαθμό σύνδεσης εμφανίζει αντιστοίχως μία αρνητική επίδραση επίσης για το σύνολο της ενημερότητας, στάσης και πρόθεσης για αγορά των χορηγών της ομάδας.
description: In general, in recent years the fast growing sports area has, among others, contributed to the development of sports team as a brand, but also to everything that surrounds it. The spectators are the core of a sports team as they develop a special relationship to, while the sponsors according to sports marketing are the outer core of the team. The purpose of this paper is on the one hand to understand the characteristics of a group of people in their interaction with a sports team and on the other hand to understand the behavior of these people in relation to the sponsors of the team they support. More specifically, as found in literature review, the term of a person’s connection with the sports team is perhaps the most important factor predicting consumer behavior and the terms of awareness, attitude and purchase intention are the most well-known measuring tools for effectiveness of sponsorship. The hypotheses first analyze the degree of the person’s connection with the selected for the research sport team exporting two groups consisting of a low and a high grade and then relates these two groups to the awareness, attitude and purchase intention towards the sponsor’s brands. Afterwards was conducted a quantitative research with a questionnaire form and the data from the 120 responses of the participants were entered and analyzed with the statistical program ibm spss. The results indicate that there is a statistically significant difference between all dependent variables. In particular, the group with the high degree of connection has a positive total effect on awareness, attitude and purchase intention towards the sponsors of the sport’s team, while on the contrary, the group with the low degree, respectively shows a negative total effect on awareness, attitude and purchase intention towards the sponsors of the sport’s team.